Paramaribo
Paramaribo je glavni grad i luka Surinama. Leži na rijeci Surinam, nedaleko od njenog ulijevanja u Atlantski okean. Osnovan je 1640. godine. Željeznička pruga veže ga sa zaleđem (do Dama). Privreda se sastoji od izvoza boksita, drveta, šećera i ruma. U gradu se prerađuje drvo i poljoprivredni proizvodi. Paramaribo ima 240.924 stanovnika (popis iz 2012.). Dok broj stanovništva stagnira posljednjih godina, broj stanovnika u okolnom okrugu Wanica raste. Paramaribo je poslovni i finansijski centar Surinama. Iako glavni grad sam ne proizvodi značajnu robu, gotovo svi prihodi od glavnih izvoznih proizvoda zemlje, zlata, nafte, boksita, pirinča i tropskog drveta, kanališu se kroz njegove institucije. Sve banke, osiguravajuća društva i druge finansijske i komercijalne kompanije imaju sjedište u Paramaribu. Oko 75 posto surinamskog BDP-a se troši u Paramaribu. Turizam je sve važniji sektor, a većina posjetilaca dolazi iz Holandije.